stanford-oval/wikipedia huggingface dataset:
אוניברסיטת ג'קסונוויל

| --- | --- |


 אוניברסיטה
 תקופת הפעילות:  1934–הווה (כ־90 שנה) 
 בעלי תפקידים
 סגל:  687 (נכון ל־אוגוסט 2020) 
 תלמידים
 :  4,053 (נכון ל־אוגוסט 2020) 
 מיקום
 מיקום:  2800 University Blvd N, Jacksonville, FL, 32211-3394 
 מדינה:  ארצות הברית ארצות הברית
 קואורדינטות:  30°21′12″N 81°36′17″W﻿ / ﻿30.3532°N 81.6046°W﻿ / 30.3532; -81.6046
 www.ju.edu
 he
 
אוניברסיטת ג'קסונוויל (באנגלית: Jacksonville University; בראשי תיבות: JU) היא אוניברסיטה פרטית הממוקמת בעיר ג'קסונוויל במדינת פלורידה שבארצות הברית. האוניברסיטה הוקמה כמכללה דו-שנתית בשנת 1934, בשם ג'קסונוויל ג'וניור קולג'. ב-1956 הוקמה גם אפשרות לתואר ארבע-שנתי ובשנת 1958 היא הוכרזה כאוניברסיטה. היא חברה באגודת המכללות ובאוניברסיטאות הפרטיות בפלורידה ומוסמכת על ידי האגודה הדרומית למכללות ובתי ספר (SACS) והאגודה לקידום בתי ספר קולגיים לעסקים (AACSB).
באוניברסיטה לומדים סטודנטים המגיעים ממעל ל-40 מדינות בארצות הברית ומעל ל-45 מדינות ברחבי העולם. באוניברסיטה ישנן 18 קבוצות אתלטיקה.
היסטוריה

המוסד נוסד בשנת 1934 על ידי ויליאם ג'יי פורטר. וכונה במקור אוניברסיטת ויליאם ג'יי פורטר. הממוסד התחיל כמכללה פרטית של תארים דו-שנתיים. מאחר שטרם נרכש מקום קבוע, השיעורים התקיימו באודיטוריום בקומה השלישית של בניין החינוך של הכנסייה הבפטיסטית, במרכז העיר ג'קסונוויל. 60 סטודנטים נרשמו בשנה הראשונה.
בשנת 1935, שינתה המכללה את שמה לג'קסונוויל ג'וניור קולג'. המוסד עבר שלוש פעמים במהלך חמש עשרה השנים הבאות, כולל תקופה בבניין תיאטרון פלורידה, אך עקב ריבוי תלמידים לאחר מלחמת העולם השנייה, הצריך מקום קבוע. בשנת 1947 נרכשה קרקע בשכונת ארלינגטון בג'קסונוויל שעליה הוקם הקמפוס הנוכחי. הבניין הראשון הושלם ב-1950 והשיעורים החלו באופן רשמי. באותה שנה קיבל המוסד הסמכה מלאה כמכללה דו שנתית מהאגודה הדרומית למכללות ובתי ספר.
בשנת 1958 התאחד ג'קסונוויל ג'וניור קולג' עם מכללת ג'קסונוויל למוזיקה, והשם החדש של המוסד היה אוניברסיטת ג'קסונוויל. בשנת 1959 סיים המחזור הראשון, שכלל 100 תלמידים, את התואר הארבע-שנתי. בשנת 1961 קיבלה האוניברסיטה הסמכה מלאה כבית ספר ארבע שנתי מהאגודה הדרומית למכללות ובתי ספר. בשנות ה-60 של המאה ה-20 האוניברסיטה גדלה באופן משמעותי. עקב כך, נבנו מעונות, שני מתחמים חדשים הוקמו ונבנה אצטדיון באוניברסיטה. מעונות הסטודנטים הראשונים נפתחו בסמסטר הסתיו של 1965 בחלק הדרומי של הקמפוס, בסכום כולל של 2.4 מיליון דולר. המעון השישי נפתח בשנת 1968.
בשנת 1970, השתתפה לראשונה נבחרת הכדורסל של האוניברסיטה באליפות NCAA.
לאחר פתיחת אוניברסיטת צפון פלורידה (אנ') בשנת 1972, כמות הנרשמים לאוניברסיטה ירדה, בנוסף למצב הכלכלי הקשה אליו נקלעה האוניברסיטה, לאחר הסרת המימון הציבורי שלה והעברתו לאוניברסיטת צפון פלורידה. בשנות ה-90 אוניברסיטת ג'קסונוויל הגדירה את עצמה מחדש, כמכללה לאמנויות ליברליות ופתחה במסע גיוס כספים משמעותי, שסיפק מימון לבניית מבנים חדשים ועודכנה של תוכנית האב של הקמפוס.
בשנת 1997 נבנתה קפיטריה חדשה, נפתח אגף לאמנות חזותית, ודירות הכפרים בקמפוס סיימו את בנייתו ונפתחו לסטודנטים בחלק הצפוני של הקמפוס. שניים ממעונות הסטודנטים נהרסו ב-2007 על לפנות מקום למתחם מעונות מודרני בן 500 מיטות, וחניון חדש.
לימודים

באוניברסיטה יש מעל ל-100 קורסים ומגמות לתואר ראשון ו-23 לתואר שני ודוקטורט. האוניברסיטה מחולקת לארבע מכללות ושני מכונים: המכללה לאמנויות ומדעים, מכללת דייוויס לעסקים, המכללה לאמנויות, המכללה למדעי הבריאות, מכון המחקר למדעי הים והמכון למדיניות ציבורית.
הלימודים במכללה לאמנויות ומדעים כוללים את בית הספר לחינוך, בית ספר למדעים ומתמטיקה, לימודי מדעי החברה, מדעי הרוח, וחיל ההכשרה לקציני מילואים של הצי. לאוניברסיטה יש את תוכנית ההדרכה של קציני מילואים מהצי השנייה בגודלה במדינה והתוכנית הארוכה ביותר בפלורידה.
אוורה

| --- | --- |
סמל אוורהסמל אוורה

נהר איטון באוורה
 מדינה:  צרפת צרפת
 חבל:  נורמנדי נורמנדי
 ראש העיר:  Guy Lefrand
 שפה רשמית:  צרפתית
 שטח:  26.45 קמ"ר
 גובה:  92 מטרים
  ‑ הנקודה הגבוהה:  146
  ‑ הנקודה הנמוכה:  58
 אוכלוסייה:  ‏
  ‑ בעיר:  47,289 (1 בינואר 2021)
 קואורדינטות:  49°01′24″N 1°09′09″E﻿ / ﻿49.023333333333°N 1.1525°E﻿ / 49.023333333333; 1.1525 
 אזור זמן:  UTC +1
 http://www.evreux.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוורה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוורה(למפת נורמנדי רגילה) רואן לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  א.ד. פר.  א.ד.פ. תעלת למאנשאוורה(למפת נורמנדי מוגדלת) רואן לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  איל-דה פראנס  א.ד.פ. תעלת למאנשאוורה  he tabBackground:;tabBorder:#aaa;defaultTab:0;
אוורה או איברא (בצרפתית: Évreux; בלטינית; Mediolanum Eburovicum ‏וגם Mediolanum Aulercorum) היא עיר תעשייה במחוז אר, בחבל נורמנדי שבצפון-מערב צרפת. העיר ממוקמת על גדות נהר האיטון. לאוורה היסטוריה יהודית חשובה.
היסטוריה

אוורה נוסדה לפני כ-1,500 שנים. מאז הייתה העיר מעורבת מלחמות רבות, ולפחות חמש פעמים נשרפה העיר כליל. בתקופת מלחמת העולם השנייה ספגה העיר הפצצות כבדות מידי הכוחות הגרמניים.
בימי הביניים נבנתה בעיר קתדרלת אוורה המציגה מספר סגנונות, שהבולט בהן הוא הסגנון הגותי.
היסטוריה יהודית

במאה ה-13 לספירה הייתה העיר מרכז רבני חשוב של בעלי התוספות.
"גדולי איוורא" או "רבותינו מאיוורא" הוא כינויים של שלושה אחים מבעלי התוספות אשר חיו בעיר, ואשר משכו אל בית מדרשם חכמים מרחבי העולם התורני היהודי, ובכללם כאלו מספרד.
שמותיהם של השלושה מצוטטים רבות בפירוש התוספות המופיע בדפוס התלמוד המקובל. 
גדולי איוורא היו:
רבי משה בר שניאור
רבי שמואל בר שניאור (כינויו היה "השר מאיוורה")
רבי יצחק בר שניאור
בשנת 1306, בעקבות גירוש יהודי צרפת על ידי פיליפ הרביעי מלך צרפת, פסקה הקהילה היהודית במקום מלהתקיים.
הנוכחות היהודית במקום חודשה רק בשנת 1950 על ידי הגירת יהודים צפון אפריקאיים שבאו למקום. כיום מתגוררים באוורה פחות מ-1,000 יהודים.
ערים תאומות

בנין דג'וגו, בנין
הערות שוליים

↑  "Jumelage". evreux.fr (בצרפתית). Évreux. נבדק ב-2020-11-04.
| --- | --- |
בקרת זהויות :  NLI: 987007566712305171  BnF: cb15253468p (data)  GND: 4085641-0  ISNI: 0000 0001 2156 1569  LCCN: n81071961  MusicBrainz: c4f9db4e-130e-46bd-8588-69029ce806e3  NARA: 10045064  SUDOC: 027933202  VIAF: 235925011   WorldCat (עם VIAF): 235925011
אוורו שקלטון

| --- | --- |
שקלטון סימן 3 של חיל האוויר המלכותי, 1955
שקלטון סימן 3 של חיל האוויר המלכותי, 1955
 מאפיינים כלליים
 סוג:  מטוס סיור ימי ושליטה ובקרה
 ארץ ייצור:  בריטניה בריטניה
 יצרן:  אוורו
 טיסת בכורה:  9 במרץ 1949
 תקופת שירות:  אפריל 1951 – 1991 (כ־39 שנים)
 צוות:  10
 יחידות שיוצרו:  181
 משתמש ראשי:  חיל האוויר המלכותי חיל האוויר המלכותי
 תרשים
 
אוורו שקלטון (באנגלית: Avro Shackleton; על שם מגלה הארצות הבריטי, ארנסט שקלטון) היה מטוס דו מנועי רב-משימתי, מתוצרת חברת אוורו הבריטית.
המטוס נכנס לשירות פיקוד החופים של חיל האוויר המלכותי באפריל 1951 עם קליטתו בטייסת 120, הוא שימש כמטוס סיור ימי ולוחמה כנגד צוללות. לאורך השנים הופעלו שקלטונים גם כמטוסי חילוץ והצלה, תובלה ובמקרים בודדים במשימות הפצצה. במהלך שנות ה-70 הוא הוחלף בתפקיד הסיור הימי והותאם כמטוס שליטה ובקרה (AEW) אותו הוא מילא עד שהוצא באופן סופי משירות חיל האוויר המלכותי בשנת 1991.
שירות מבצעי

השקלטון פותח במהלך שנות ה-40 המאוחרות כחלק מהתגובה הצבאית של בריטניה להתרחבות המהירה של הצי הסובייטי, בפרט כוח הצוללות שלו. הפיתוח של השקלטון התבסס על האוורו לינקולן (שבעצמו פותח מהאוורו לנקסטר) ואלמנטים ממטוס הנוסעים אוורו טיודור, וצויד במערכות אלקטרוניקה לסיור ימי ולוחמת צוללות (ASW), הוא עוצב עם סביבת צוות משופרת כדי לאפשר זמני שהייה ארוכים הכרוכים בעבודת סיור. בתחילה המטוס החדש הוכר כדגם ASR.3 של האוורו לינקולן, אך עם כניסתו לשירות הוחלט להגדירו כמטוס נפרד והוא נקרא על שם חוקר הקוטב סר ארנסט שקלטון.
הוא נכנס לשירות מבצעי עם חיל האוויר המלכותי באפריל 1951. השקלטון שימש בעיקר בתפקידי לוחמת צוללות וסיור ימי, אך הוא גם פעל לעיתים קרובות כמטוס חיפוש והצלה (SAR) ומספר שימושיים משניים אחרים כגון משלוח דואר וכמטוס תובלה. בנוסף לשירותה עם חיל האוויר המלכותי, דרום אפריקה גם בחרה לרכוש את השקלטון כדי לצייד את חיל האוויר של דרום אפריקה. בשירות דרום אפריקאי, המטוס הופעל בתפקיד סיור ימי בין השנים 1957 ל-1984. במהלך מרץ 1971, נעשה שימוש במספר מטוסי שקלטון דרום אפריקאיים במהלך דליפת מכלית הנפט "וופרה", והטביעו בכוונה את המכלית הפגועה באמצעות מטעני עומק כדי לבלום את הפגיעה האקולוגית.
במהלך שנות ה-70 הוחלף השקלטון בתפקיד הסיור הימי על ידי הוקר סידלי נמרוד. במהלך חייו המאוחרים יותר, חלק קטן מהשקלונים הקיימים בשירות חיל האוויר המלכותי עברו שיפורים ושיפוצים נרחבים על מנת להתאים אותם לתפקיד מטוס שליטה ובקרה (AEW). דגמי שקלטון אלו המשיכו לשמש בשירות פעיל של חיל האוויר המלכותי עד 1991, עת הוחלפו במטוס הבואינג בואינג E-3 סנטרי.
דגמים עיקריים

אוורו שקלטון סימן 1 : דגם הייצור הראשוני, 29 יוצרו.
סימן 1A: שדרוג המנועים לרולס רוילס גריפון 57A, ‏48 יוצרו או שודרגו מהסימן 1.
אוורו שקלטון סימן 2 : דגם בעל שדרוגים למערכות האלקטרוניות והעברה של הראדום לקדמת המטוס, 59 יוצרו.
AEW.2: המרה של 12 מטוסי סימן 2 לתפקיד שליטה ובקרה (AEW) בעל מכ"ם AN/APS-120 מתחת לקדמת המטוס.
אוורו שקלטון סימן 3: דגם שכלל כן נסע משולש, מכלי דלק בקצוות הכנפיים, ושדרוג משמעותי למערכות המטוס, 42 יוצרו.
מפרט טכני

תכונות כלליות
אנשי צוות: 10
אורך: 26.62 מטר
מוטת כנפיים: 37 מטר
גובה: 5.33 מטר
שטח כנפיים: 130 מ"ר
משקל ריק: 23,315 ק"ג
משקל מלא: 39,009 ק"ג
מנוע: 4 x מנועי רולס-רויס גריפון V-12 צילינדרים, 1,960 כ"ס כל אחד
ביצועים
מהירות מרבית: 480 ק"מ/שעה
טווח: 3,610 ק"מ
סייג רום: 6,200 מטר
מטען כנף: 300 ק"ג/מ"ר
כוח/מסה: 0.150 קילוואט/ק"ג
חימוש
2 X תותחי 20 מ"מ אוטומטים היספנו-סואיזה HS.404 בקדמת המטוס
4,536 ק"ג פצצות, מטעני עומק, טורפדו או מוקשים
מפעילות

בריטניה בריטניה − חיל האוויר המלכותי (1951-1991)
דרום אפריקה (1928–1994) דרום אפריקה − חיל האוויר הדרום-אפריקאי (1957-1984)
הערות שוליים

↑  מתוך עמוד מידע אודות האוורו שקלטון באתר BAE סיסטמס.
| --- | --- |
בקרת זהויות :  NLI: 987007539101705171  LCCN: sh88002679  NARA: 10662797 
שקלטון סיור ימי (MR) סימן 2C של טייסת 8 (חיל האוויר המלכותי), 1978
שקלטון סימן 3 דרום אפריקאי בסיור ימי, 1982
אוטרסברג

| --- | --- |
סמל אוטרסברגסמל אוטרסברג

 מדינה:  גרמניה גרמניה
 מדינה פדרלית:  סקסוניה התחתונה סקסוניה התחתונה
 מחוז:  פרדן (אנ')
 שטח:  99.03 קמ"ר
 גובה:  14 מטרים
 אוכלוסייה:  ‏
  ‑ בעיר:  13,496 (31 בדצמבר 2022)
 קואורדינטות:  53°06′N 9°09′E﻿ / ﻿53.1°N 9.15°E﻿ / 53.1; 9.15 
 אזור זמן:  UTC+1
 www.flecken-ottersberg.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוטרסברג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוטרסברג(למפת סקסוניה התחתונה רגילה) הנובר אוסנבריק אולדנבורג גטינגן וולפסבורג זלצגיטר הילדסהיים וילהלמסהאפן דלמנהורסט שלזוויג-הולשטיין ה. מקלנבורג מערב פומרניה  בר. סקסוניה אנהלט  תורינגיה הסן נורדריין וסטפאליה  הולנדאוטרסברג(למפת סקסוניה התחתונה מוגדלת) הנובר אוסנבריק אולדנבורג גטינגן וולפסבורג זלצגיטר הילדסהיים וילהלמסהאפן דלמנהורסט שלזוויג-הולשטיין ה. מקלנבורג מערב פומרניה  בר. סקסוניה אנהלט  תורינגיה הסן נורדריין וסטפאליה  הולנדאוטרסברג  he tabBackground:;tabBorder:#aaa;defaultTab:0;
 
אוטרסברג (בגרמנית: Ottersberg) היא עיירה במחוז פרדן (אנ') שבמדינת סקסוניה התחתונה בגרמניה. נכון לראשית שנת 2017 התגוררו בה 12,733 תושבים.
היסטוריה

הטירה שסביבה התפתח היישוב באוטרסברג התקיימה כבר במאה ה-9, האזכור הראשון של המקום בשמו הנוכחי הוא מהמאה ה-13. במחצית השנייה של המאה ה-17 הועתק היישוב שהיה בעל זכויות עיר, ממקומו הצמוד לטירה, למקום סמוך בשפלת נהר הווימה (אנ').
היישוב היה נתון לשליטת נסיכות הבוחר מהנובר, ממלכת וסטפאליה, הקיסרות הראשונה של צרפת, ממלכת הנובר ופרובינציית הנובר שבפרוסיה.
מבחינה מנהלית השתייך האזור עד תום מלחמת העולם השנייה למחוז שטדה (אנ') בנפות שונות (אוטרסברג, פרדן). כיום הוא משתייך למחוז פרדן.
יהודי אוטרסברג

יהודים הורשו להתיישב באוטרסבורג לראשונה רק ב-1777 בתנאי חסות שאותה היה מקבל החסות צריך לחדש מדי שש שנים. הקהילה הלכה והתפתחה ותחת חסותה היו במשך השנים גם קהילותיהן הקטנות של העיירות אוטרשטדט (אנ'), גרסברג (אנ'), וילשטדט (אנ'), זוטרום (אנ'), לילינטל (אנ'), פישרהודה (אנ') וקירכטימקה (אנ').
במחצית המאה ה-19 הגיעה הקהילה המקומית לשיאה, בתקופה זו מנו חברי הקהילה בין 50 ל-75 נפשות, והיא החזיקה בית ספר משותף עם קהילת רוטנבורג על הווימה (אנ'). בסוף המאה התפרקה הקהילה בשל הגירת תושבים, בית הכנסת נמכר ב-1902 ונותרו בעיר יהודים בודדים. שתי משפחות נותרו בעיר אחרי עליית הנאצים לשלטון, אחת נמלטה מגרמניה בעקבות ליל הבדולח וגורלו של אבי המשפחה השנייה, קצב במקצועו, אינו ברור.
לקריאה נוספת

דניאל פרנקל ותמר אברהם (עורכים), פנקס הקהילות: גרמניה, כרך רביעי: צפון מערב גרמניה, חלק I, עמ' 126–128 (הערך נכתב בידי יירגן בומבך).
הערות שוליים

↑  לפי פנקס הקהילות, להלן לקריאה נוספת.
| --- | --- |
בקרת זהויות :  NLI: 987007561949105171  GND: 4044168-4  LCCN: n78028777  MusicBrainz: 6d5838e1-aba3-4a01-a279-5fc004435a13  VIAF: 124313570   WorldCat (עם VIAF): 124313570 
ערך זה הוא קצרמרבנושא יישובים בגרמניה. אתם מוזמנים לתרום לוויקיפדיה ו.
שער בית הקברות היהודי באוטרשטדט, כיום חלק מאוטרסברג.
אוטומציה

ערך זה עוסק בשימוש באבזרים מכניים או אלקטרוניים, על-מנת לבצע סדרת פעולות, ברצף מתוכנן, ללא מגע יד אדם. אם התכוונתם למשמעות אחרת, ראו .
רובוט פועל במפעל מתכת
אוטומציה (מיוונית עתיקה – "פועל מעצמו") היא שימוש באביזרים מכניים או אלקטרוניים, על-מנת לבצע סדרת פעולות, ברצף מתוכנן, ללא מגע יד אדם. האוטומציה משחררת את האדם, בין היתר, מביצוע מטלות שגרתיות וחזרתיות, והן מוחלפות באמצעים טכנולוגיים עצמאיים.
במילים אחרות: אוטומציה היא הטכנולוגיה העוסקת ביישום מערכות מכניות, אלקטרוניות, ממוחשבות ומבוססות-מחשב של הפעלה ובקרה על מכונות.
שימוש במכשור אוטומטי הוא לרוב מהיר יותר ומדויק יותר מאשר עבודה אנושית, והמכשיר האוטומטי יכול לבצע מדידה, בקרה ומשוב של התהליך המבוצע והתוצר המופק בתהליך. בהשוואה לאדם, הזקוק למנוחה, המכשיר האוטומטי יכול להגדיל את התפוקה ולעבוד ללא הפסקה 24 שעות, 7 ימים בשבוע, 365 יום בשנה (למעט עבודות תחזוקה).
מכונה אוטומטית היא מכונה המבצעת, מרגע הפעלתה או חיבורה למקור אנרגיה, סדרת פעולות מוכתבות מראש, ללא התערבותו של אדם בתהליך.
רובוט הוא סוג של אוטומט הכולל בתוכו מחשב, ההבדל העיקרי בין אוטומט רגיל לרובוט הוא שלאוטומט יש תכנות מוגדר מראש ואילו לרובוט יש תוכנית המאפשרת לו בחירת מצב פעולה.[דרוש מקור] למשל, כאשר הרובוט מזהה כי ארעה תקלה הוא יודע לעצור ולהפסיק לעבוד. וכן יש רובוטים רבים בעלי תוכנות שונות המסוגלים לבצע פעולות שונות.
התפתחות האוטומציה

כבר במאה הראשונה לספירה, הרון מאלכסנדריה תכנן מכשירים אוטומטיים ומכונות הפועלות בעצמן, ללא הפעלה בידי אדם.
אוטומטים ראשונים היו שעוני המים, בהם השתמשו במצרים החל במאה ה-14.
המהפכה התעשייתית הראשונה (המכנית) במאה ה-18 התאפשרה עקב המצאת מכונות אוטומטיות שהחליפו עבודה ידנית ואפשרו ייצור המוני. למשל, בתחום הטקסטיל – הנול האוטומטי, מסגרת הטוויה והפטיש האוטומטי.
כעבור כמאה שנים התחילה מהמהפכה התעשייתית השנייה (החשמלית) שאפשרה את פס הייצור וזאת עקב היכולת להעביר חשמל ממקום למקום (קשה עד בלתי אפשרי להעביר ישירות כוח מכני למרחקים).
אוטומציה בימינו

בתעשייה משתמשים במכונות אוטומטיות וברובוטים בקווי הייצור על מנת להרכיב מוצרים שונים. אחת התעשיות האוטומטיות היא תעשיית הרכב, בה מכונות החליפו את האדם בפס הייצור.
בתעשייה הכימית, רובוטים משמשים לצורך ניקוי פסולת רעילה. מכונות אוטומטיות ורובוטים מתפקדים בייצור מוצרים רעילים ובקווי ייצור בהם מעורבים חומרים מסרטנים, אדים רעילים וכדומה.
תעשיית הפיננסים משתמשת באוטומציה למטרות שונות, לדוגמה התפתח ענף מסחר פיננסי בשם אלגוטרייד המוכר וקונה נכסים באופן אוטומטי, מערכות התשלומים משתמשות באמצעים אוטומטים כגון סיסמה חד-פעמית וזיהוי תווים אופטי כדי לאמת את זהות הלקוחות.
רובוטים משמשים בחקר החלל. לדוגמה, לצורך חקר כוכב הלכת מאדים היה צורך לפתח רובוט בעל יכולת תנועה עצמאית, משום שהפעלת מכונה בשלט רחוק אינה פרקטית בשל הזמן שלוקח לאות לעבור מכדור הארץ למאדים.
במשטרה ובצבא משתמשים ברובוטים לסילוק פצצות וכדי לפוצץ מטענים החשודים כמטעני חבלה. מערכות צבאיות רבות הן אוטונומיות לחלוטין או למחצה. כך למשל מל"טים ומזל"טים הם למעשה רובוטים מעופפים, לחלקם יש דרגות חופש שבמסגרתן הם יכולים לפעול עצמאית. הדבר בולט עוד יותר במה שמכונה "פצצות חכמות". גם הניווט של פצצות אלה נעשה באמצעות ניתוח המצב בשטח בעזרת מצלמות, וחלקו של המפעיל לפעמים מתבטא ב"שגר ושכח".
בתעשיית המחשוב (IT) וברשת האינטרנט (WEB) יש אפשרויות רבות לאינטגרציות ואוטומציות באמצעות פרוטוקול API ובאמצעות שירותי אינטגרציה דוגמת Zapier ו-Make (לשעבר Integromat). ייעול תהליכים מהסוג הזה נוטה לעיתים לדלל מהותית את עבודת העובדים בתחומים רבים, סיבה שמחזקת את השימוש בו בחברות מסחריות וגורמת להתנגדות רבה במוסדות שלטון ומקומות מאוגדים.
ראו גם

רובוטיקה
פנאומטיקה
מכונה
מכטרוניקה
אוטומטיות (למידה)
למידת מכונה
הערות שוליים

↑  מריזס דימיטריס, הכירו את ריצ'רד ארקרייט, טיטאן הטכנולוגיה הראשון בעולם, באתר TechWar, ‏12 בספטמבר 2023
↑  יוסי הטוני, "בכל ארגון ניתן למכן לפחות 40% מהתהליכים", באתר אנשים ומחשבים – פורטל חדשות היי-טק, מיחשוב, טלקום, טכנולוגיות, ‏2020-01-08
↑   עובדי רשות האוכלוסין דורשים לחשוף את הדו"ח שמתריע על השלכות האוטומציה, באתר TheMarker‏, 23 בפברואר 2021
| --- | --- |
בקרת זהויות :  NLI: 987007295720505171  BNE: XX4659844  BnF: cb11972980r (data)  GND: 4003957-2  LCCN: sh85010116  NDL: 00568996  NKC: ph114100
אבוקה (נהר)

| --- | --- |

 מידע כללי
 אורך:  56 קילומטרים
 יובלים:  River Aughrim, River Avonbeg, River Avonmore 
 שפך:  הים האירי 
 מדינות באגן הניקוז:  אירלנד 
 
 
אבוקה (באנגלית: River Avoca; באירית: Abhainn Abhóca) הוא נהר במחוז ויקלו באירלנד. אורכו 56.3 ק"מ. הנהר זורם לים האירי באזור ארקלאו שם הוא מתרחב לשפך גדול, ומעניק למקום את שמו בשפה האירית - an t-Inbhear Mór (בתרגום: הכניסה הגדולה).
הנהר מתחיל את זרימתו כשני נהרות - אבונמור (באירית: Abhainn Mhór - הנהר הגדול) ואבונבג (באירית: Abhainn Bheag - הנהר הקטן). שני הנהרות מתאחדים בעמק אבוקה.
סמוך לנהר משתרע הכפר אבוקה, שהתפרסם בעבר בעקבות מכרות הנחושת הרבים שהיו בסביבתו. בשל הכרייה ארוכת השנים באזור, נהר אבוקה הוא אחד מהמזוהמים ביותר במדינה.
אטימולוגיה

במפות עתיקות של אירלנד הנהר מופיע בשם Obhoca. לאחר מכן נודע בשם Ovoca ובתקופה הוויקטוריאנית שינה את שמו לאבוקה.
יובלי אבוקה

נהר אבונמור
קלוגהוג
לוך טיי
לוך דן
גלנמקנס
גלנדסן
גלנאילו
נהר אבונבג
נהר אוגרים
דרי ווטר
נהר או
נחל בליקרין
מכרה זהב
בלידוף
דיה אדומה

לאחר למעלה מ־200 שנה בה נעדרה הציפור מהאזור, נעשו מאמצים להשיב את הדיה האדומה לאירלנד. בשנת 2009 קרן העיט הזהוב השיבה לאזור זוג ציפורים ובשנת 2014 ניצפו 30 זוגות מקננים במקום.
הציפורים הראשונות שהגיעו הובאו מויילס ושוחררו באזור אבוקה. מטרת התוכנית היא להשיב את אוכלוסיית הדיה למקום. כיום מתקיימות תצפיות תכופות על מין זה באזור בין אבוקה, רדקרוס ורת'דרום.
אריגה

מפעל אריגה שהוקם בקצה הכפר בשנת 1723 הוא העתיק ביותר באירלנד. איכרי האזור היו מביאים צמר למפעל, והוא היה נארג לבדים ושמיכות. כיום מצוי במקום מרכז מבקרים, בו ניתן לראות את האורגים בעבודתם.
הנהר בתרבות פופולרית

על עמק אבוקה שנקרא גם Meeting of the Waters נכתב שיר הנושא את שם המקום על ידי המשורר והסופר האירי תומאס מור.
הסרט "טיל לירח" משנת 1966 שהתבסס על ספרו של ז'ול ורן, צולם בחלקו לאורך הנהר.
סדרת הטלוויזיה בליקיסנגל ששודרה בערוץ BBC, צולמה במקום בשנת 1990.
מפגש המים (מאת תומאס מור)

על פי האמונה המקומית, השיר נכתב תחת עץ עתיק בעל גזע עבה שעדיין קיים במקום.
אין בעולם הרחב עמק כל כך מתוק,
כעמק שבחיקו נפגשים המים הבהירים;
הו, הקרניים האחרונות של התחושה והחיים החייבות להיעלם,
הפריחה של העמק ההוא תתפוגג מלבי.
הערות שוליים

↑  Meeting of the Waters – The Avoca Valley, https://visitwicklow.ie/
↑  Avoca River, The East Wicklow Rivers Trust
1 2  Avoca, https://visitwicklow.ie/
↑  Avoca Red Kite Walk, visitwicklow.ie
↑  The Vale of Avoca, https://www.glenmalurelodge.ie/
↑  מפעל האריגה באבוקה, באתר https://www.avoca.com/
↑  Vale of Avoca, libraryireland.com
↑  Ballykissangel, https://visitwicklow.ie/
↑  מפגש המים, תומאס מור
אבנר רוטנברג

| --- | --- |
אין תמונה חופשית
 לידה:  24 ביוני 1943 (בן 81) חיפה, פלשתינה (א"י) 
 מדינה:  ישראל 
 מקום לימודים:  התיכון ליד האוניברסיטה, האוניברסיטה העברית בירושלים, אוניברסיטת אדלייד 
 בן או בת זוג:  חגית בת-עדה 
 
אבנר רוטנברג (נולד ב-24 ביוני 1943) הוא סופר ויועץ לענייני תרבות ואמנות.
ביוגרפיה

אבנר רוטנברג נולד בחיפה וגדל וחי בירושלים. למד בבית הספר לילדי עובדים "ארלוזורוב" ובתיכון ליד האוניברסיטה. בוגר האוניברסיטה העברית בירושלים בחוגים: פילוסופיה כללית, פילוסופיה עברית וקבלה. בוגר פילוסופיה באוניברסיטת אדלייד, דרום אוסטרליה. אחרי שירות צבאי רוטנברג החל לעבוד בעיריית ירושלים כאקורדיוניסט ומדריך נוער. היה שליח ההסתדרות הציונית במונטריאול קנדה ובאדלייד, דרום אוסטרליה.
רוטנברג עבד שנים רבות כמנהל האגף לחינוך חברתי וכסגן מנהל האגף לתרבות בעיריית ירושלים. הוא נמנה עם מקימי האיגוד הארצי של מנהלי מחלקות התרבות בשלטון המקומי, והיה מזכירו הראשון. יזם וערך עשרות מפעלי תרבות בירושלים וביניהם קשרי תרבות בינלאומיים, פסטיבלים והוצאת תקליטורים לאמנים.
פרסם עשרות סיפורים קצרים בכתבי העת: "עיתון 77", "מאזנים", "אפיריון", "רב-קול", "ירושלים, מאסף לדברי ספרות", "כתב עת ירושלמי ברוסית" וכדומה.
ספריו למבוגרים

נדודי שינה (סיפורים קצרים), הוצאת צ'ריקובר, 1984 - הספר זכה בפרס ניומן לביכורי יצירה מטעם בית הסופר בירושלים
הקפיצה (רומן), הוצאת בית שלמה, 1992
אלופות הברידג' - רומן סיפורים, הוצאת אגודל, 2003
ספריו לילדים

גלויות הביתה (שירים), 1976
הפילים בים (שירים), הוצאת בית שלמה, 1988
כתב מחזה לילדים: 35 במאי - על פי אריך קסטנר שהוצג בתיאטרון החאן, 1975.
בין פרסומיו

עיר בסבך – לקסיקון ירושלים בת זמננו, הפרק: תרבות ואמנות בירושלים, מכון ירושלים לחקר ישראל 2003
דו"ח ברכה – התמיכות במוסדות האמנות בירושלים, קרן ברכה 2005
40 שנה בירושלים, פרק 12: יצירה תרבותית בירושלים, מכון ירושלים לחקר ישראל, 2007, עמ' 66-76
הערות שוליים

↑  ‏כתב עת ירושלמי‏ (Q123486018)
| --- | --- |
בקרת זהויות :  NLI: 987007297369205171  ISNI: 0000 0000 6693 7067  LCCN: n89116664  VIAF: 6521956   WorldCat (עם VIAF): 6521956
אהל מכון בניני

אהל מכון בניני (ידוע גם כשיר האותיות או אותיות לרבינו סעדיה) הוא שיר המפרט כמה פעמים מופיעה בתורה כל אחת מכ"ב האותיות. רבים ייחסו את השיר לרב סעדיה גאון אך יש שייחסוהו לרבי סעדיה בן יוסף בכור שור.
רקע

האגדה מספרת על רב סעדיה ששאל חייט "כמה תפירות תפרת היום?", החייט, כמנהגם של יהודים ענה בשאלה "כמה אותיות יש בתורה?". רב סעדיה לראשונה בחייו לא ידע תשובה על שאלה שנשאל, והצטער מאוד על כך. הוא השביע מלאך, והמלאך גילה לו את מספר האותיות. לאחר מכן כתב את השיר המציין כמה פעמים מופיעה כל אחת מהאותיות בתורה.
מבנה

השיר כולל 28 בתים. בית אחד עבור כל אות מהאלפבית העברי כולל אותיות מנצפ"ך, ועבור האות ת שני בתים. החלק הראשון של כל בית מתחיל באות אליה הוא מתייחס ולאחר מכן רומז בראשי תיבות למספר הפעמים שהאות מופיעה בתורה, מניין האלפים בחציו הראשון והמאות והיחידות בחציו השני. בחלק השני של כל בית נרמזים פסוקים מהתנ"ך הכוללים את מספר הפעמים שמופיעה האות ואחריו מובאים הפסוקים עצמם. מחבר הספר "סייג לחכמה" הוסיף לשיר בית מסכם המרמז על מספרן של כל האותיות יחד.
מבנה > דוגמה

הבית הראשון פותח ב”אׂהֶל מְכוֹן בִּנְיָנַי / שֶׁשָׁם עָלוּ זְקֵנָי”; המילה הראשונה מתחילה באות א עליה נסוב הבית. אחריה שתי מילים עם ראשי התיבות מ' ב' המרמזות על מ"ב אלפים (42,000), ושלוש מילים נוספות עם ראשי התיבות ש' ע' ז' המרמזות ל-377 (שע"ז) יחידות. בסך הכל לפי השיר מופיעה האות א' בתורה 42,377 פעמים. החלק השני של הבית ”הַקָּהָל עָשׂוּ קָרְבָּנַי / וּלְזֶבַח הַתּוֹדָה בָּאוּ בָּנַי” מרמז לשני פסוקים המובילים גם הם למספר 42,377, הפסוק הראשון הנרמז במילה "הקהל" הוא "כָּל הַקָּהָל כְּאֶחָד אַרְבַּע רִבּוֹא אַלְפַּיִם שְׁלֹשׁ מֵאוֹת שִׁשִּׁים" הכולל את המספר 42,360, הפסוק השני הנרמז ב"ולזבח" הוא "וּלְזֶבַח הַשְּׁלָמִים בָּקָר שְׁנַיִם אֵילִם חֲמִשָּׁה עַתּוּדִים חֲמִשָּׁה כְּבָשִׂים בְּנֵי שָׁנָה חֲמִשָּׁה" הכולל פעם אחת את המספר 2 ושלוש פעמים את המספר 5 ובסך הכל: 17, חיבור המספרים שבשני הפסוקים מוביל שוב לתוצאה 42,377.
ספירת האותיות

לא ברור את מה התכוון מחבר השיר לספור, האם את האותיות בחמישה חומשי תורה, או בתנ"ך כולו. לפי סיכום האותיות בשיר עולה סכום של 815,280 אותיות, מספר שבחישוב שטחי אפשר להיווכח כי אינו נכון, לא לגבי חמישה חומשי תורה ולא לגבי התנ"ך כולו. ייתכן שהכוונה היא לתורה ונביאים בלבד.
| אות | לפי "אהל מכון בניני" | לפי ספירה ממוחשבת |
| --- | --- | --- |
| א | 42,377 | 27,059 |
| ב | 38,218 | 16,345 |
| ג | 29,537 | 2,109 |
| ד | 32,530 | 7,032 |
| ה | 47,754 | 28,056 |
| ו | 76,922 | 30,513 |
| ז | 22,867 | 2,198 |
| ח | 23,447 | 7,189 |
| ט | 11,052 | 1,804 |
| י | 66,420 | 31,531 |
| כ | 37,272 | 8,610 |
| ך | 10,981 | 3,358 |
| ל | 41,517 | 21,570 |
| מ | 52,805 | 14,466 |
| ם | 24,973 | 10,624 |
| נ | 32,977 | 9,867 |
| ן | 8,719 | 4,259 |
| ס | 13,580 | 1,833 |
| ע | 20,175 | 11,250 |
| פ | 20,750 | 3,975 |
| ף | 1,975 | 830 |
| צ | 16,950 | 2,927 |
| ץ | 4,872 | 1,035 |
| ק | 22,972 | 4,695 |
| ר | 22,197 | 18,125 |
| ש | 32,148 | 18,125 |
| ת | 59,343 | 17,950 |
| סך הכל | 815,280 | 304,805 |